open-index/open-wikipedia-markdown huggingface dataset:
Falcón de Eleonora

O **falcón de Eleonora** (*Falco eleonorae*) é unha especie de ave de rapina da orde das falconiformes.

## Morfoloxía 
Semellante ó falcón pequeno, mais un pouco maior. En terra as ás chéganlle ó extremo da cola. Presenta dúas fases de plumaxe completamente diferentes. Unha de cor acastañada, case negra, e peteiro gris. A outra, a plumaxe presenta o dorso marrón, ventre claro e patas con plumaxe alaranxado. Macho e femia son iguais, agás no tamaño, sendo maior a femia.

## Reprodución 
Forman colonias de ata 50 parellas en acantilados ou paredes rochosas. Tamén no chan, naqueles illotes que estean despoboados. A posta consta de 2/3 ovos, realizándose en xullo.

## Nutrición 
No verán depreda sobre todo aves migratorias, as que caza en voo, especialmente rulas, reiseñores, carrizas ou picanzos. No inverno é practicamente insectívora, alimentándose de chicharras, lagostas e coleópteros.

## Distribución 
Illas Canarias orientais, Costa do Oeste marroquí, nordeste de Alxeria e Tunisia. Tamén presente en todas as illas do Mediterráneo. Realizan unha das migracións máis longas no reino animal. En outubro, cando os xuvenís son autónomos, viaxan ata Madagascar e illas veciñas, bordeando toda a costa oriental africana. Permanecen alí ata abril, no que tornan ós seus cuarteis de verán.

## Notas
Falcón borní

miniatura|*Falco biarmicus feldeggii*
O **falcón borni** ou **alfaneque** (*Falco biarmicus*) é unha especie de ave de rapina da orde das falconiformes.

## Morfoloxía 
Trátase dun falcón moi semellante ó falcón peregrino. A diferenza deste, a cor marrón é algo máis intensa e o bigote non tan marcado. O peteiro é gris azulado coa punta amarela. Non é tan veloz coma o peregrino.

## Reprodución 
O niño sitúase en zonas rochosas. A posta consiste en 3-4 ovos que son chocados por ambos pais. A posta realízase entre febreiro e marzo.

## Nutrición 
Basea a súa alimentación noutras aves, que caza en voo: perdices, pombas ou lagarteiros. En escaseza de aves, depreda réptiles ou insectos.

## Distribución 
Presente na costa central e oriental do Mediterráneo. Tamén na península Arábiga e África.

## Notas
Falcón sacre

O **falcón sacre** é unha especie de ave de rapina da orde das falconiformes.

## Morfoloxía 
É un dos falcóns máis grandes. O dorso e a cabeza é dun marrón avermellado. A parte inferior do corpo é branca manchada con marcas acastañadas. Patas amarelas e os ollos acastañados

## Reprodución 
O niño adoita localizarse nas árbores ou en rochas. A posta é de 4-5 ovos, sendo chocados uns 30 días. Os polos permanecen no niño uns 45 días

## Nutrición 
Esquíos, ratos ou lemmings. Tamén aves, ata o tamaño dunha garza. Adoita cazar lanzándose dende algunha elevación, ou ben caza as súas presas en pleno voo.

## Distribución 
Dende o sueste de Europa ata Transbaikalia. Cara ao sur atópase ata o Himalaia.

## Notas 
## Véxase tamén
Mole

O termo **mole** (do náhuatl *molli* ou *mulli*), refírese a varios tipos de mollos mexicanos feitos principalmente a base de chiles e especias, e que son espesados con masa de millo, e tamén ós pratos con carne e vexetais que son preparados con estes mollos.

Orixinalmente facía referencia a calquera mollo ou combinación de ingredientes, e actualmente serve para nomear varios pratos da cociña mexicana, especificamente a un grupo de pratos que teñen algúns elementos en común, como o feito de prepararse a base de chiles e especias. Na cociña mexicana actual, o mole adoita acompañar carnes cocidas.

O mole máis coñecido en México é o mole poblano, que para moitas persoas é o mole por antonomasia e adoita ser chamado "prato nacional" de México. Porén, existen moitas variedades de mole.

[thumb|Cociñando mole en [San Pedro Atocpan.]]
thumb|Muíño para creación do mole.
## Notas
## Véxase tamén
### Outros artigos
* Guacamole
* Gastronomía de México
* Metate
* Molcaxete
Pipistrellus raceyi

***Pipistrellus raceyi*** é un morcego do xénero *Pipistrellus* orixinario de Madagascar. Malia que se coñecían especies non identificadas de *Pipistrellus* en Madagascar dende a década de 1990, *P. raceyi* non foi descrito formalmente até 2006. Os seus parentes máis achegados son as especies asiáticas *P. endoi*, *P. paterculus* e *P. abramus*, e os seus devanceiros probablemente chegaron a Madagascar dende Asia. Observáronse exemplares de *P. raceyi* en catro localidades diferentes: dúas nas chairas orientais e dúas nas occidentais. No leste, vive en áreas abertas e no oeste habita bosques secos. A Lista Vermella da IUCN considera que hai datos insuficientes para avaliar o estado de conservación, en gran parte por mor do descoñecemento da súa ecoloxía.

## Notas 
## Véxase tamén 
### Ligazóns externas 
* Bates, P. J. J.; Ratrimomanarivo, F. H.; Harrison, D. L.; Goodman, S. M. 2006. «[A description of a new species of *Pipistrellus* (Chiroptera: Vespertilionidae) from Madagascar with a review of related Vespertilioninae from the island](http://www.bioone.org/doi/abs/10.3161/1733-5329(2006)8%5B299:ADOANS%5D2.0.CO%3B2)» (en inglés). Acta Chiropterologica 8(2):299–324.
* Emmons, L. H.; Feer, F. 1997. Neotropical Rainforest Mammals: A Field Guide. 2a edició. The University of Chicago Press, 307 p. ISBN 0-226-20721-8 (en inglés)
* Goodman, S. M. 2007. «An island of discoveries: Madagascar reveals a swarm of new bat species» (en inglés). Bats 25(2):12–14.
* Hill, J. E.; Harrison, D. L. 1987. «The baculum in the Vespertilioninae (Chiroptera: Vespertilionidae) with a systematic review, a synopsis of *Pipistrellus* and *Eptesicus*, and the descriptions of a new genus and subgenus» (en inglés). Bulletin of the British Museum of Natural History (Zoology) 52(7):225–305.
*
PO-905

A **PO-905** (na provincia de Pontevedra), é unha estrada da Rede Primaria Complementaria da Xunta de Galicia que une as localidades de Vila de Cruces e Portodemouros (Arzúa); ambas no concello de Vila de Cruces. Ten unha lonxitude de 11,11 quilómetros e iníciase nun cruzamento coa PO-205 en Vila de Cruces e finaliza nun cruzamento coa AC-905 en Portodemouros (Arzúa) co límite provincial de Pontevedra e Coruña.

## Notas
AC-960

A **AC-960** (na provincia da Coruña), é unha estrada da Rede Secundaria da Xunta de Galicia que une as localidades da Susana (Santiago de Compostela) e A Capela (Vila de Cruces); atravesa os concellos de Santiago de Compostela, Boqueixón e Touro. Ten unha lonxitude de 16,91 quilómetros e iníciase nun cruzamento coa N-525 na Susana (Santiago de Compostela) e finaliza nun cruzamento coa PO-960 na Capela (Vila de Cruces) co límite provincial da Coruña e Pontevedra. Ten conexión con outras vías como a AC-240 e a AC-261.

## Notas
A Susana, Marrozos, Santiago de Compostela

**A Susana** é un lugar da parroquia de Marrozos, no concello coruñés de Santiago de Compostela, na comarca de Santiago. Segundo o IGE, en 2018 tiña 188 habitantes (84 homes e 104 mulleres).
## Comunicacións
Está comunicada co núcleo urbano compostelán a través da liña de autobús P3, con fin na praza de Galicia (todos os buses da liña) e coa San Roque (só os buses da prolongación).
O lugar dálle nome á estación da Susana.

## Lugares e parroquias 
### Lugares de Marrozos 
### Parroquias de Santiago de Compostela 
## Notas
Antón Fernández de Rota

**Antón Fernández de Rota**, nado na Coruña en 1979, é un sociólogo e antropólogo galego.

## Traxectoria 
Sociólogo e Doutor en Antropoloxía Cultural. Foi investigador na Universidade de California en Berkeley e no Instituto de Humanidades da UDP en Santiago de Chile. Investiga sobre a gobernamentalidade e a biopolítica, a xénese do Estado Moderno, a configuración onto-política do social, a conceptualización da democracia e a filosofía da débeda.

## Obras 
* *Deus ex machina. Animales, dioses y máquinas en la génesis de la soberanía moderna, la economía y el liberalismo político* (Melusina, 2014).
* *Sexo e monstruosidade* (Axóuxere, 2015).

## Véxase tamén 
### Ligazóns externas 
* Biografía
Pseudopleuronectes herzensteini

***Pseudopleuronectes herzensteini*** é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, unha das cinco que integran o xénero *Pseudopleuronectes*, coñecida en galego como **limanda castaña xaponesa**.

É un peixe mariño, demersal, oceanódromo, de certa importancia comercial, que habita en augas temperadas do Pacífico noroeste, nas costas do mar do Xapón, as illas Kuriles, a illa de Sakhalin, Corea, mar Amarelo e mar da China Oriental.	

## Taxonomía 
### Descrición 
A especie foi descrita en 1901 polos ictiólogos estadounidenses David Starr Jordan e John Otterbein Snyder, baixo o nome de *Limanda herzensteini*.

### Sinónimos 
Ademais de polo nome actualmente válido, e polo orixinario que lle deron Jordan e Snyder, a especie coñécese tamén polos seguintes sinónimos:

O nome do xénero no que actualmente se siúia esta especie, *Pseudopleuronectes*, está construído coa forma prefixa do latín científico *pseudo-*, tirada da do grego antigo ψεῦδο- *pseũdo-*, derivada de ψευδής, *pseudḗs*, "falso", e o nome do xénero *Pleuronectes*. Literalmente: "as falsas sollas", ou "os parecidos ás sollas".

En canto ao nome específico, *herzensteini*, é unha homenaxe que Jordan e Snyder lle fixeron ao zoólogo ruso Solomon Márkovich Herzenstein (1854 - 1894).

## Pesca 
*Pseudopleuronectes herzensteini* captúrase na zona de pesca 61 (Pacífico noroeste).

## Notas 
## Véxase tamén 
### Bibliografía 
* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull.* **96** (4): 686-726.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Pleuronéctidos
* *Pseudopleuronectes*

### Ligazóns externas 
* *Pseudopleuronectes herzensteini* na EOL. Contén informacións, unha imaxe e mapa de distribución
Pleuronectes putnami

***Pleuronectes putnami*** é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, unha das tres que integran actualmente o xénero *Pleuronectes*, coñecida en galego como **solla lisa**.

É un pequeno peixe plano (de até 30&nbsp;cm), mariño, demersal, que habita en augas costeiras pouco profundas, temperadas, salgadas e salobres, até os 27 m de profundidade, no noroeste do Atlántico, desde o Quebec (Canadá), até o estado de Rhode Island (Estados Unidos).	

## Taxonomía 
### Descrición 
A especie foi descrita en 1964 polo ictiólogo estadounidense Theodore Gill, baixo o nome de *Euchalarodus putnami*.

### Sinónimos 
Ademais de polo nome actualmente válido, e polo orixinario que lle deu Gill, a especie coñécese tamén polos seguintes sinónimos:, ou Evseenko, e este nome é o que recollen tamén Lahuerta e Vázquez no seu *Vocabulario Multilingüe*.

### Etimoloxía 
O nome específico, *putnami*, é unha homenaxe ao oficial da mariña estadounidense e explorador do ártico Charles Putnam (1854–1882).

## Características 
A solla lisa é un peixe plano de até os 30&nbsp;cm de lonxitide, cos dous ollos situados no lado dereito do corpo. A coloración do lado superior, incluíndo as aletas, varía da gris escuro á parda ou case negra, e pode ser uniforme ou salferida con manchas máis escuras da mesma cor; o lado inferior é branco. As escamas das femias son lisas en ambos os lados do corpo, mentres que as dos machos son ásperas na parte superior.

## Bioloxía 
### Hábitat e distribución 
miniatura|300px|Área de distribución de *Pleuronectes putnami*.
*Pleuronectes putnami* é un peixe mariño, demersal, que habita en augas costeiras pouco profundas, temperadas, salgadas e salobres, entre os 20 e os 30 m de profundidade, en baías protexidas, e estuarios e desembocaduras dos ríos,

A súa distribución abarca as costas do noroeste do Atlántico, entre os 60° N e os 41° N, polas provincias do Quebec, Terra Nova e Labrador, Nova Escocia, Illa do Príncipe Eduardo, no Canadá, e os estados de Maine, Nova Hampshire, Massachusetts e Rhode Island, dos Estados Unidos).

### Alimentación 
A dieta da solla lisa consiste sobre todo en organismos zoobentónicos: invertebrados como crustáceos, moluscos e veremes mariños.

## Pesca 
*Pleuronectes putnami* captúrase na zona de pesca 21 (Atlántico noroeste).

## Notas 
## Véxase tamén 
### Bibliografía 
* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull.* **96** (4): 686-726.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Pleuronéctidos
* *Pleuronectes*

### Ligazóns externas 
* *Pleuronectes putnami* na EOL.
Moucho rabilongo

O **moucho rabilongo** (*Surnia ulula*) é unha especie de ave de rapina da orde das Estrixiformes.

## Morfoloxía 
Estríxida de tamaño mediano. Plumaxe moi barrado no dorso. O ventre é raiado, similar ó gabián eurasiático. Na cara salientan dúas liñas negras verticais características. Ambos sexos son idénticos. Estritamente nocturna e crepuscular.

## Reprodución 
Cría en ocos de árbores ou aproveita niños abandonados doutras aves de presa. A posta costa entre 3 e 13 ovos, permanecendo os xuvenís 30 días no niño.

## Nutrición 
Sobre todo lemmings, musarañas e outros roedores. Tamén aves de pequeno tamaño.

## Distribución 
Dende Escandinavia ata a península de Kamchatka.

## Notas 
## Véxase tamén 
### Bibliografía 
*
Cani

**Rubén Gracia Calmache**, nado en Zaragoza o 3 de agosto de 1981, é un exfutbolista español. Xogaba de interior dereito.

## Traxectoria 
O 24 de xullo de 2015 fichou polo Deportivo da Coruña, firmando por unha temporada, logo de desvincularse do Villarreal CF.
 No Dépor, adestrado por Víctor Sánchez del Amo, xogou 18 partidos e non logrou ningún gol.

Na tempada 2015–16 volveu ao Real Zaragoza, en Segunda División, onde participou en 32 partidos e anotou 1 gol.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en soccerway.com
Gran Premio do Brasil de 1985

O **Gran Premio do Brasil de 1985** foi unha carreira de automobilismo de Fórmula 1, celebrada o 7 de abril de 1985 no circuíto de Jacarepaguá do Río de Xaneiro. Foi a primeira carreira da tempada de  e tamén foi o décimo cuarto Gran Premio do Brasil.

É de destacar que, malia que René Arnoux terminou cuarto co Ferrari, foi despedido logo da carreira, tanto o equipo como Arnoux non revelaron a razón da destitución. O piloto que terminou sétimo nesta carreira, Stefan Johansson, foi fichado pola Scuderia para o resto do ano. Esta carreira foi tamén a primeira carreira de Nigel Mansell co equipo Williams.

## Clasificación 
### Cualificación 
### Carreira
## Posicións logo da carreira
;Clasificación no campionato de piloto

;Clasificación do campionato de construtores

***Nota**: Só están incluídos os cinco primeiros postos en ambos os grupos de clasificación.

## Referencias 
''A menos que se indique o contrario, todos os resultados da carreira tómanse de 

### Ligazóns externas
Lepilemur microdon

O ***Lepilemur microdon*** é unha especie de lepilemur que, como tódolos outros lémures, é endémico de Madagascar. Vive na densa selva chuviosal do sueste de Madagascar, nos parques nacionais de Ranomafana e Andringitra. Foi descrito en 1894 e considerouse como unha subespecie ou sinónimo taxonómico do lémure saltador común (*L. mustelinus*) durante a meirande parte do século XX. Os estudos filoxenéticos non só consolidan o seu status como especie distinta, senón que tamén indican que é o único lepilemuridae do leste de Madagascar, tendo unha relación máis achegada coas especies occidentais que coas orientais.

## Notas
Pedra, papel ou tesoiras

**Pedra, papel ou tesoiras** é un xogo infantil na que só se utilizan as mans. É un xogo de azar e velocidade. Provén da China aínda que se introduciu en occidente a través do Xapón.
## Regras do xogo 
Existen tres posicións:
* Pedra: o puño pechado.
* Papel: a man estendida.
* Tesoiras: os dedos índice e corazón estendidos formando un "V"

Cada xogador colócase en fronte dos outros xogadores e coas mans detrás das costas. Contan ata tres e logo mostran as mans segundo as posicións que xa foron mencionadas. O xogador que teña a posición máis forte gaña. O papel envolve a pedra, a pedra rompe as tesoiras e as tesoiras cortan o papel.

## Variantes 
Pedra, papel, tesoiras, lagarto e Spock é un variante deste xogo tradicional popularizada polo personaxe Sheldon Cooper da serie de televisión The Big Bang Theory.
Gran Premio de Portugal de 1985

O **Gran Premio de Portugal de 1985** foi unha carreira de automobilismo de Fórmula Un, celebrada o 21 de abril de 1985 no circuíto de Estoril. Foi a segunda rolda da tempada de Fórmula Un de  e foi gañado por Ayrton Senna desde a pole position. Senna demostrou a súa competencia en condicións de chuvia ó terminar a carreira polo menos unha volta por diante de todos os coches, agás do segundo clasificado Michele Alboreto.

## Clasificación 
### Cualificación 
### Carreira
## Posicións logo da carreira
;Clasificación no campionato de pilotos

;Clasificación do campionato de construtores

***Nota**: Só están incluídos os cinco primeiros postos en ambos os grupos de clasificación.

## Referencias
*A menos que se indique o contrario, todos os resultados da carreira tómanse de *

## Véxase tamén 
### Ligazóns externas
Bell-lloc d'Urgell

'''Bell-lloc d'Urgell''' é un concello da provincia de Lleida, en Cataluña. Pertence á comarca do Pla d'Urgell e tiña en 2014 unha poboación de 2.351 habitantes.

Atópase no extremo occidental da Plana d'Urgell, a 196 metros sobre o nivel do mar e a 14&nbsp;km da cidade de Lleida. Ten unha extensión de 34,90&nbsp;km², e limita ao norte con Bellvís e Vilanova de la Barca, ao sur con Torregrossa e els Alamús, ao leste con Sidamon e el Palau d'Anglesola e ao oeste con Alcoletge e els Alamús.

## Véxase tamén 
### Ligazóns externas 
*Páxina web oficial
Raposo gris das illas

O **raposo gris das illas** ou **raposo insular** (*Urocyon littoralis*) é un pequeno cánido en perigo de extinción que só vive nas Illas Santa Bárbara, un pequeno arquipélago localizado fronte ás costas de California. É unha das dúas especies actuais clasificadas no xénero *Urocyon*, sendo a outra o raposo gris (*Urocyon cinereoargenteus*), o seu devanceiro no continente. É o raposo de menor tamaño de América do Norte e un dos máis pequenos do mundo, pois rivaliza por este título co fenec (*Fennecus zerda*) de África.

A poboación do raposo gris das illas descendeu fortemente durante a década de 1990 por mor das enfermidades introducidas no arquipélago, da actividade humana e da depredación da aguia real. Dende 2004, as catro subespecies máis ameazadas están protexidas e puxéronse en marcha plans de conservación do seu hábitat e de cría en catividade.

## Notas 
## Véxase tamén
Fra Fee

**Francis Martin "Fra" Fee**, nado o 20 de maio de 1987 en Dungannon, é un actor e cantante de Irlanda do Norte principalmente coñecido como actor de musicais. Destaca o seu traballo en *Les Misérables*, *A Little Night Music* e *Follies*.

## Véxase tamén 
### Ligazóns externas 
*
Lyriothemis acigastra

***Lyriothemis acigastra*** é unha especie de libélula da familia Libellulidae presente na India. A Unión Internacional para a Conservación da Natureza tamén cita capturas moi antigas desta especie en Birmania, a China e o Tíbet.

O xénero *Lyriothemis* comprende 15 especies e está moi estendido por Asia. Tres especies deste xénero están presentes na India: *L. cleis*, *L. tricolor* e *L. acigastra*. Críase que as tres estaban restrinxidas á rexión noroeste do país, nos estados de Assam e Bengala Occidental, pero en 2013, *L. acigastra* foi rexistrada no estado meridional de Kerala. Pouco se sabe sobre a ecoloxía ou hábitat desta especie, o cal en boa medida se debe á súa rareza e natureza reservada. Os espécimes rexistrados en 2013 atopáronse en arbustos preto de pantanos de auga doce e regatos. Os individuos xeralmente son máis activos polo serán e pola mañá. Os machos descansan a unha altura de arredor de 8 a 10 m do chan, e depredan bolboretas Hesperiidae e avelaíñas.

## Notas
Flocke

**Flocke** (ˈflɔkə) é unha cría femia de oso polar nada en catividade no Zoo de Núremberg o 11 de decembro de 2007. Poucas semanas despois de nacer, foi apartada da súa nai logo de que espertase preocupación pola súa seguridade. Malia que o zoo estabelecera unha estrita política de non interferencia cos seus animais, o equipo do zoo preferiu criar á cría a man. Esta decisión produciuse nun momento no que o zoo recibía unha atención negativa dos medios de comunicación despois de que outra osa polar supostamente comese as súas crías acabadas de nacer.

De xeito semellante á excitación xurdida por Knut, un oso polar nado en catividade e criado no Zoo de Berlín, Flocke («folerpa de neve» en alemán) converteuse axiña nunha sensación dos medios. O seu recinto converteuse unha popular atracción turística despois a súa presentación en público o 8 de abril de 2008. O seu nome foi inscrito como marca rexistrada e a súa imaxe apareceu en xoguetes e en publicidade da cidade. O zoo anunciou en maio de 2008 que o xefe do Programa das Nacións Unidas para o Medio Ambiente Achim Steiner sería o padriño oficial de Flocke. O programa agarda utilizar Flocke como embaixadora para concienciar sobre o cambio climático. Unha semana despois da introdución dun oso nado en Rusia chamado Rasputin no recinto de Flocke, a finais do 2009 anunciouse que ámbolos dous serían transferidos a Marineland (sur de Francia), onde chegaron en abril de 2010.

## Véxase tamén 
### Outros artigos 
* *Knut*
Diaño de Tasmania

O **diaño de Tasmania** (*Sarcophilus harrisii*) é un marsupial carnívoro que actualmente só se atopa en estado salvaxe no estado insular australiano de Tasmania. O diaño de Tasmania é o único membro vivente do xénero *Sarcophilus*. Co tamaño dun can pequeno, pero robusto e musculado, o diaño de Tasmania é actualmente o meirande marsupial carnívoro do mundo, despois da extinción do tigre de Tasmania en 1936. Caracterízase pola súa pelaxe negra, o fedor que emite cando se pon nervioso e a súa ferocidade cando se alimenta. Sábese que caza presas pero que tamén que se alimenta de prea. Malia que adoita ser solitario, tamén se alimenta en grupos.

O diaño de Tasmania foi extirpado do continente australiano uns 400 anos antes da colonización europea en 1788. Como eran vistos como unha ameaza para o gando, foron cazados até 1941, cando foron protexidos oficialmente. Dende finais da década de 1990, o cancro facial do diaño de Tasmania reduciu a poboación de diaños significativamente e, actualmente, ameaza a supervivencia da especie, que en maio de 2009 foi declarada ameazada. O goberno de Tasmania emprendeu programas para reducir o impacto da enfermidade.

## Notas 
## Véxase tamén 
### Outros artigos 
* Cancro facial do diaño de Tasmania

### Ligazóns externas 
* Parks and Wildlife Tasmania - Tasmanian Devil vocalizacións, filmacións e FAQs 
* Save the Tasmanian Devil  
* Mainland Tasmanian Devils 
* Contagious cancer: The evolution of a killer . A historia da DFTD, por David Quammen
Microstomus

***Microstomus*** é un pequeno xénero de peixes teleósteos da orde dos pleuronectiformes, suborde dos pleuronectoideos, familia dos pleuronéctidos e subfamilia dos pleuronectinos.

O xénero comprende catro especies propias das costas do norte dos océanos Atlántico e Pacífico, coñecidas en galego como **mendos**.

Como todos os peixes da familia dos pleuronéctidos, as especies deste xénero teñen o corpo aplanado, asimétrico, e cos dous ollos situados no lado pigmentado do corpo.

## Taxonomía 
### Descrición 
O xénero foi descrito en 1835 polo naturalista alemán Carl Moritz Gottsche.

A especie tipo do xénero é *Microstomus latidens* Gottsche, 1835, hoxe reclasificada como *Microstomus kitt* (Walbaum, 1792)

### Sinónimos 
miniatura|230px|*Microstomus achne*.
miniatura|230px|*Microstomus pacificus*.

Ao longo do tempo, o xénero, ademais de polo nome actualmente válido, que é o que lle adxudicou Gottsche, coñeceuse tamén polos sinónimos:
* *Cynicoglossus* Bonaparte, 1837
* *Veraequa* Jordan & Starks, 1904

### Etimoloxía 
O nome do xénero, *Microstomus*, está construído coa forma prefixa do latín científico *micro-*, tirada da do grego antigo μικρο- *mikro-*, derivada do adxectivo μικρὸς *mikrós*, "pequeno", "pequena"", e o substantivo στόμα *stóma*, "boca".

### Especies 
Na actualidade recoñécense dentro do xénero *Microstoma* as seguintes catro especies:
* *Microstomus achne* (Jordan & Starks, 1904) 
* *Microstomus kitt* (Walbaum, 1792) - mendo limón.
* *Microstomus pacificus* (Lockington, 1879) - mendo do Pacífico.
* *Microstomus shuntovi* Borets, 1983

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al*. editores: *European register of marine species: a check-list of the marine species in Europe and a bibliography of guides to their identification*. París: Collection Patrimoines Naturels, 50. Muséum national d'Histoire naturelle. ISBN 2-85653-538-0.

### Outros artigos 
* Pleuronectiformes
* Pleuronectinos

### Ligazóns externas 
* *Microstomus*  na EOL. Contén informacións, numerosas imaxes e un mapa de distribución .
* *Microstomus* na ADW.
Arenteiriño

O topónimo **Arenteiriño** pode referirse a:

;En Galiza
***Arenteiriño**, lugar da parroquia de Barrán, no concello de Piñor;
***Arenteiriño**, lugar da parroquia de Oseira, no concello de San Cristovo de Cea.

## Véxase tamén
### Outros artigos
Natator depressus

***Natator depressus*** é unha tartaruga mariña endémica da plataforma continental de Australia, onde lle chaman tartaruga mariña de dorso plano (*flatback sea turtle*), debido á súa coiraza ou *cuncha* máis plana en comparación con outras tartarugas mariñas. Esta tartaruga pertence á superfailia Cheloniidae e é a única especie do xénero ***Natator***.

Os adultos teñen unha coiraza bastante plana, con beiras dobradas cara a arriba, a cal é aproximadamente de 90 a 95&nbsp;cm de longo. As crías ao eclosionaren teñen coirazas grises perfiladas en negro. O plastrón e as beiras do espaldar son brancos.

## Ciclo vital 
miniatura|Unha cría acabada de eclosionar de *N. depressus* dirixíndose ao mar.
miniatura|Parte inferior dun adulto.

### Aniñación 
Esta tartaruga é peculiar polo feito de que pon poucos ovos pero de gran tamsaño en comparación con outras especies. Depositan uns 55 ovos de cada vez, e fan tres postas durante a estación reprodutora. As tartarugas nunca tornan a terra, a non ser para poñer ovos, xa que o apareamento ten lugar no mar, e dura unhas 1,5 horas. A femia escava un burato usando primeiro as súas aletas dianteiras para despexar a primeira capa de area seca. Despois usan ss aletas traseiras para escavar unha pequena cámara para os ovos. Despois de depositaren unha posta de entre 50 e 75 ovos, cobrena con area usando primeiro as aletas traseiras, e despois lanzan area cara a atrás coas súas aletas dianteiras. As femias poñen ovos cada 16 ou 17 días durante a tempada de aniñación, o que fai un total de 1 a 4 niños. Só aniña durante dous ou tres anos e as concentracións de tartarugas nos sitios de posta son pequenas.

Estas tartarugas na área noroeste de Kimberley enfróntanse a ameazas inmediatas debido ao desenvolvemento industrial.

## Notas 
## Véxase tamén 
### Ligazóns externas 
* EOL - Encyclopedia of life 791397
* Great Barrier Reef Marine Park Authority: Flatback turtles
* Flatback sea turtle @ Sea Turtle, Inc.
Rosa María Otero

**Rosa María Otero Carballa**, nada en 1962, é unha política galega do PSdeG-PSOE.

## Traxectoria
ATS de profesión. Nas eleccións municipais de 2011 encabezou a candidatura do PSdeG-PSOE en Oia e foi elixida concelleira, sendo a segunda forza máis votada. Nas eleccións municipais de 2015 presentouse de novo como cabeza de lista do PSdeG-PSOE, resultando ser de novo a segunda forza e perdendo o PPdeG a maioría absoluta, polo que foi elixida alcaldesa ó contar co apoio na investidura de Converxencia Galega e do BNG, pasando a gobernar en minoría en solitario cos concelleiros socialistas. En novembro dese mesmo ano foi desaloxada da alcaldía por unha moción de censura impulsada polo PPdeG e Converxencia Galega. En agosto de 2016 renunciou á súa acta como concelleira.

 

## Notas 
## Véxase tamén
### Outros artigos
*Eleccións municipais en Oia
Pili Pampín

**María del Pilar Villar Rivas**, nada en Ribasar (Rois) o 22 de marzo de 1971, é unha cantante galega, máis coñecida como **Pili Pampín**.

## Traxectoria 
Gravou o seu primeiro disco en 1991 coa Orquestra Compostela, con produción de Manuel Muñiz, quen tamén compuxo as cancións. Tivo un programa na televisión de Galicia, *Vivan as tardes*, e é coñecida por saír no *Supermartes*, *Land Rober Tunai Show* e en *Luar*. Tamén participou en *O clan dos impostores*.

En 2021 foi Premio Alecrín de Ouro, concedido anualmente pola Federación Galega de Entidades Culturais de Cataluña (Fegalcat).

En 2021 apareceron "Las Pampina’s Girls" (Flavia e Ximena, fillas, e Luz e Estela sobriñas). Con elas inaugurou *A Liga das Familias Extraordinarias* na TVG.

No 2022 colaborou nunha canción co cantante Ortiga para o especial de fin de ano da TVG. Esta peza foi posteriormente lanzada nun videoclip, gravado na discoteca pontevedresa *La luna*, dirixido por Xaime Miranda. Tamén colaboraron en *O galo...,* cun Remix de éxito*.*

O 19 de maio de 2023 lanzou xunto ao cantante Ortiga o disco **Ortiga e Pili Pampín**, no que versionan éxitos coma *Como yo te amo,* de Rocío Jurado ou *Vete y pega la vuelta*, de Pimpinela, ademais de versionar ao galego famosos temas internacionais como *Free from desire* como *Deixa que saia.*

### Vida familiar 
Os seus pais foron José e Pilar, a súa avoa Fita e os irmáns José, Ramón e María. Durante moitos anos a súa familia tivo o restaurante Pampín na Escravitude.

Está casada con Chus Torrente e ten dúas fillas, Flavia e Ximena. Vive en Cacheiras (Teo).

## Discografía
**Pili Pampín* (1992)
**Canto para ti* (1993)
**Galicia sempre* (1994)
**Pili Pampín* (recompilatorio; 1996)
*Noites de festa (1999). Temas: *Noches de fiesta, Se acabó lo que se daba, Xa estou en Santiago, Voltar para a terra, Siempre te amaré, Mariñeiro da dorniña, Cancioneiro galego, Camiño de Santiago, Penitas mías, Sabor*.
**Grandes éxitos* (2013). Temas: *Pandeirada mix, Cantares galegos, Canto para ti, Desafío dos vellos, Coplas de España, Desafío dos casados, Lo vas a pagar muy caro, Desafío dos maridos, Ven mariñeiro, No deseo tu dinero, Xacobeo, Miña Galicia, Desafía de un arrepentido, El amor no dura, Porque tú me enamoraste, Tú, Posiblemente, Amargo café*.
## Notas
Argote

O topónimo **Argote** pode referirse a:

;En Galiza
***Argote**, lugar da parroquia de Argalo, no concello de Noia;
***Argote**, lugar da parroquia de Noia, no concello de Noia.
Armentón

Como topónimo **Armentón** pode referirse a:

;En Galiza
***Armentón**, parroquia do concello de Arteixo;
****Armentón de Arriba**, lugar de dita parroquia.
A Armilda

O topónimo **A Armilda**, que ten a súa orixe no nome xermánico Hermilda. Pode referirse a:

;En Galiza
***A Armilda**, lugar da parroquia de Monteseiro, no concello da Fonsagrada.

;Fóra de Galiza

;En Asturias
***A Armilda**, lugar da parroquia de Negueira, en Grandas de Salime.

## Notas
El Cura de Aldea

***El Cura de Aldea***, foi unha revista editada antes de 1868 en Santiago de Compostela.

## Historia e características 
Subtitulado *Revista teolóxica*, estaba editada por Félix Moreno Astray. Tivo curta duración.

## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
La muerte del decano

***La muerte del decano*** é unha novela en lingua castelá de Gonzalo Torrente Ballester publicada en 1992 por Editorial Planeta.

## Trama 
dereita|miniatura|Facultade de Historia de Santiago de Compostela.

Federico Daoíz Perales é o decano da Facultade de Letras da Universidade de Santiago de Compostela, nos primeiros anos do Franquismo. Unha tarde de inverno fai falar cun frade franciscano, o padre Fulgencio, a quen confesa que está convencido de que vai morrer esa mesma noite. Légalle uns papeis co fin de que os saque a luz vinte anos despois, e dille que sabe quen vai ser o asasino. Despois vai cear con Don Enrique, discípulo seu e compañeiro de facultade. Despois de cear empanada de lamprea en casa Ramallo van á habitación do decano, que vive nun colexio maior na periferia da vila.

No seu cuarto comezan a falar, e o decano confésalle a Enrique que vai abandonar a súa carreira universitaria. Federico prepara un té e fai que Enrique saia do edificio e entre de novo pola ventá. Ao cabo, Enrique marcha e á mañá seguinte Federico aparece morto. O comisario comeza as investigacións, e cando chega o xuíz explícalle que hai indicios de que foi un asasinato. Enrique é levado a prisión, e a súa muller vai testificar ante o xuíz. Acusado formalmente, Enrique é levado á prisión da Coruña, e un avogado novo defenderao. Este esperta a posibilidade de que a morte fose un suicidio, pois non hai motivo ningún para o asasinato, a pesar de que Enrique mercara veleno -cianuro- a instancias do propio decano meses antes, e a pesar de que o decano lle dixese ao frade que estaba namorado da muller de Enrique.

Finalmente, Enrique é liberado ante a falta de probas concluíntes.

## Narración 
A obra está narrada en terceira persoa por un narrador omnisciente. A primeira parte desenvólvese en Santiago de Compostela no día previo á morte do decano e nos dous días seguintes, e a segunda parte xa é durante o xuízo na Coruña, agás o último capítulo que ten lugar na estrada N-550 preto de Carral.

Os personaxes que aparecen son o decano, o frade, o bedel da facultade, o seu discípulo Enrique, a muller deste, o director do colexio maior, o reitor da universidade -farmacéutico-, os outros decanos, o comisario, o xuíz e o fiscal.

Torrente Ballester adicoulle a obra aos seus netos Josefina e Rodrigo, e á súa bisneta Clara.
Cecilia Tarela

**Cecilia Tarela Barreiro**, nada en Pontecesures en 1977, é unha política galega do BNG.
[miniatura|Papeleta dos candidatos ao [Senado de España|Senado por Pontevedra nas Eleccións Xerais de 2016.]]
## Traxectoria 
Traballadora da CIG, estudou Administración e Finanzas. Foi responsable local do BNG de Pontecesures e concelleira dende 2007, sendo a terceira tenente de alcalde dende 2011. Nas eleccións municipais de 2015 encabezou a candidatura do BNG en Pontecesures conseguindo 2 concelleiros e foi elixida alcaldesa grazas a un pacto de goberno cos concelleiros de Terra Galega e do PSdeG. En xaneiro de 2016 os dous concelleiros de Terra Galega abandonaron o goberno tripartito e en maio dese ano presentaron unha moción de censura xunto ao PP e Independentes de Pontecesures que fixo alcalde ao popular Juan Manuel Vidal Seage. Foi candidata ao senado nas Eleccións xerais de España de 2016. Encabezou de novo a candidatura do BNG nas municipais de 2019 logrando de novo 2 concelleiros e sen recupera-la alcaldía, dado que o PPdeG mantivo a maioría cos seus socios, sendo tamén superada como segunda forza polo PSdeG.

## Notas 
## Véxase tamén 
### Outros artigos 
* Eleccións municipais en Pontecesures

### Ligazóns externas 
* «En Pontecesures vainos a marcha». Entrevista en *La Voz de Galicia*
José Antonio Ucha

**José Antonio Ucha Velo**, nado en Santa Comba o 24 de decembro de 1968, é un político galego.

## Traxectoria
Licenciado en Empresariais pola UDC e en Dereito pola USC. Nas eleccións municipais de 2003 foi o número 2 da candidatura socialista en Santa Comba e foi elixido concelleiro e portavoz municipal. Nas eleccións municipais de 2007 encabezou a candidatura do PSdeG-PSOE á alcaldía de Santa Comba e foi elixido alcalde grazas ao apoio dos concelleiros de IxS (Independientes por Santa Comba) e TEXA (Terra de Xallas). Foi substituído o 25 de febreiro de 2008 por Miguel Pérez Fernández (Independientes por Santa Comba) tras unha moción de censura que contou co apoio do PPdeG. Nas municipais de 2011 encabezou de novo a candidatura socialista e pasou de 2 a 5 concelleiros, sendo a segunda forza máis votada e logrando o mellor resultado ata entón dos socialistas nunhas municipais na localidade, mais o PPdeG mantivo a alcaldía ao contar co apoio dos Independentes do ata entón alcalde. Nas municipais de 2015 volveu encabezar a candidatura do PSdeG e logrou a primeira vitoria desta formación no concello, logrando a alcaldía como cabeza da lista maioritaria e conformando un goberno cos concelleiros de TEGA. Trala ruptura do pacto en novembro de 2015, en maio de 2016 TEGA apoiou ao Partido Popular nunha moción de censura que o botou da alcaldía . 

Nas municipais de 2019 logrou un empate a 6 concelleiros co PPdeG, logrando estes máis votos pese a mellorar os socialistas o seu nivel de apoio. O edil de Compromiso por Galicia, David Barbeira, foi o árbitro da situación e negárase en campaña a pactar con ninguén, pero os socialistas chegaron a un acordo investilo alcalde e rotarse 2 anos na alcaldía. Porén, e pese a formar parte do mesmo goberno, as malas relacións entre Barbeira e Ucha levaron á negativa do primeiro de cederlle a alcaldía ó segundo en xuño de 2021. Ante isto, Ucha e outra concelleira socialista optaron por apoiar unha moción de censura que levou á alcaldía á candidata do PPdeG María Pose. A manobra, foi desautorizada polo partido e ambos dous concelleiros foron expulsados da formación. Desta forma, Ucha optou por presentarse ás municipais de 2023 encabezando a formación Espazo Común, á fronte da cal non logrou representación.

## Notas
## Véxase tamén
### Outros artigos
*Eleccións municipais en Santa Comba
Parophrys vetulus

***Parophrys vetulus*** é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, a única do xénero *Parophrys*, e coñecida en galego como **linguado limanda do Pacífico**.

É un peixe plano mariño, demersal, que habita en augas costeiras pouco profundas, salgadas e salobres, do Pacífico oriental, desde o mar de Bering polo norte até a Baixa California polo sur.

Trátase dunha especie de grande importancia comercial, principalmente nos estados de Washington, Oregón e California.

## Taxonomía 
### Descrición 
Tanto o xénero como a especie foron descritas en 1854 polo ictiólogo estadounidense de orixe francesa Charles Frédéric Girard.

A súa columna vertebral está formada por de 41 a 44 vértebras. A aleta dorsal está sustentada por de 72 a 92 raios, e a anal por de 45 a 70.

Os machos poden alcanzar un tamaño máximo de até os 49&nbsp;cm, mentres que as femias poden chegar até os 57&nbsp;cm; porén a lonxitude media dos espécimes capturados é duns 33&nbsp;cm. O peso máximo rexitrado foi de 1,5&nbsp;kg.

## Bioloxía 
### Hábitat e distribución 
miniatura|330px|Área de distribución de *Parophrys vetulus*.
*Parophrys vetulus* é un peixe mariño, demersal, oceanódromo que habita en augas costeiras pouco profundas,

Os adultos habitan en fondos areosos e lamacentos, e os individuos xuvenís encóntranse na zona intermareal.

A súa distribución abarca as costas do nordeste do Pacífico, entre os 66° N e os 26° N, e entre os 170° W e os 110° W,

### Alimentación 
A dieta do linguado limanda do Pacífico consiste sobre todo en organismos zoobentónicos: invertebrados como pequenos crustáceos e moluscos, veremes mariños e ofiúras.

### Lonxevidade 
A idade máxima rexistrada para esta especie foi de 22 anos.

## Pesca 
*Parophrys vetulus* é unha especie de grande importancia comercial, pescándose
no Pacífico oriental, nas zonas de pesca 67 e 77,

## Notas 
## Véxase tamén 
### Bibliografía 
* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull.* **96** (4): 686-726.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Pleuronéctidos
* Pleuronectinos

### Ligazóns externas 
* *Parophrys* na EOL. 
* *Parophrys* na ADW.
María Pose

**María Josefa Pose Rodríguez** é unha farmacéutica e política galega do PPdeG.

## Traxectoria 
Dona dunha farmacia en Traba (Xallas de Castriz). Nas eleccións municipais de 2011 foi elixida concelleira de Santa Comba polo PPdeG e primeira tenente de alcalde. En novembro de 2014 dimitiu o alcalde Antonio Landeira e Pose é elixida alcaldesa, mantendo así a alcaldía o PP cos votos a favor de Independientes por Santa Comba. Nas municipais de 2015 encabezou a candidatura do PPdeG e foi superada polo PSdeG-PSOE, o cal logrou alcaldía e formou goberno con Terra Galega. Trala ruptura do pacto en novembro de 2015, en maio de 2016 o Partido Popular e Terra Galega presentaron unha moción de censura ao alcalde socialista José Antonio Ucha Velo trala cal recuperou a alcaldía. 

Nas municipais de 2019 conseguiu sela máis votada, pero perdeu a alcaldía dado o pacto entre Compromiso por Galicia e o PSdeG-PSOE. Trala ruptura deste acordo de goberno, recuperou a alcladía mediante unha moción de censura en xuño de 2021, a cal contou co apoio do exalcalde socialista Ucha Velo e outra concelleira socialista, os cales foron expulsados da súa formación. Nas municipais de 2023 perdeu a alcaldía tras lograr o PSdeG a maioría absoluta.

## Notas 
## Véxase tamén 
### Outros artigos 
*Eleccións municipais en Santa Comba

### Ligazóns externas 
*Blog de María Pose
Capibara

O **capibara** (*Hydrochoerus hydrochaeris*) é o meirande roedor vivente do mundo. Está relacionado co *Dasyprocta leporina*, a chinchilla, o *Myocastor coypus* e as cobaias. As únicas outras especies de capibaras son os capibaras menores. Hai capibaras brancos tamén coñecidos como capibaras albinos que son capibaras mutados xeneticamente e son baixos en melanina. Os capibaras son orixinarios de América do Sur e atópanse principalmente preto de masas de auga. O seu nome común, que provén do tupí ''ka'apiûara*, significa «come-herba» (ou, literalmente, «aquel que come follas finas)», mentres que o seu nome científico, *hydrochaeris*, deriva dos étimos gregos ὕδωρ, «auga» e χοίρος, «porco». Os capibaras son animais moi sociais e gústalles estar en grupos de ata 100 individuos.

## Descrición 
Os capibaras teñen o corpo en forma de bocoi e unha testa pequena coa pelaxe marrón avermellada na parte superior do corpo que se converte en marrón amarelado na parte inferior. Poden medrar até os 130 centímetros de longo e pesar até 65 quilogramos. As femias son lixeiramente máis pesadas que os machos. O peso máximo rexistrado é de 91 kg (201 lb) para unha femia salvaxe de capibara do Brasil. O peso máximo rexistrado dun capibara macho salvaxe é de 73,5 kg (162 lb) procedente do Uruguai. Os capibaras carecen de cola e teñen vinte dentes. As súas patas posteriores son lixeiramente máis longas que as anteriores e o fociño é romo, cos ollos, o nariz e as orellas na parte superior da testa. Os capibaras son animais semiacuáticos e excelentes nadadores, teñen os pés palmados que lles axudan a nadar.

## Notas 
## Véxase tamén 
### Bibliografía 
*
* Nowak, Ronald M. (1999) *Walker's mammals of the world*. 6a edició. Baltimore: Johns Hopkins University Press. ISBN 0-8018-5789-9
* Wilson, D. E.; Reeder, D. M. (2005). *Mammal Species of the World''. Baltimore: Johns Hopkins University Press. ISBN 0-8018-8221-4
Portishead

**Portishead** é un grupo musical inglés de trip hop, formado en Bristol en 1991.

## Historia 
A banda foi formada en 1991 polo teclista Geoff Barrow e a cantante Beth Gibbons&nbsp;que tomaron o nome da localidade natal de Barrow, situada a 15&nbsp;km ao oeste de Bristol. Barrow traballara anteriormente con outras dúas bandas de trip hop de Bristol, Massive Attack e Tricky.

Despois de estrear a curtametraxe *To Kill a Dead Man*, Portishead asinou un contrato coa discográfica Go! Beat que editou o seu primeiro álbum *Dummy* en 1994, coa colaboración do guitarrista Adrian Utley. A pesar da nula campaña de publicidade da banda, o álbum foi un éxito en Estados Unidos e Europa, os sinxelos "Glory Box" e "Sour Times" alcanzaron a cabeza das listas de éxitos.

O seu segundo álbum *Portishead*, saíu á venda en 1997 e incluíu o sinxelo "All Mine". Amais, gravaron un concerto con acompañamento de orquestra en Roseland, Nova York, onde foron interpretadas as súas cancións máis famosas. Este, saíu á venda en 1998 cun DVD do concerto. En 1999 colaboraron con Tom Jones nunha canción do seu álbum *Reload*.

Portishead e outros grupos de trip hop non están conformes con este termo, argumentando que é só unha invención dos medios para catalogar a súa música inclasificábel.

O 24 de xaneiro de 2008 Portishead anunciou a saída dun novo disco, titulado *Third*, programado para o 14 de abril do mesmo ano.

No ano 2019 anuncian novo disco para o 2020. Ademais Barrow colabora con Netflix na serie "Black Mirror" e Beth Gibbons con Krzysztof Penderecki e a Orquestra Sinfónica da Radio Nacional de Polonia .

## Discografía 
### Álbums 
* *Dummy* (1994, Go Beat).
* *Portishead* (1997, Go Beat).
* *Roseland NYC Live* (1998, Go Beat). Álbum en vivo.
* *Third* (2008, Island-Universal)
Charles Frédéric Girard

**Charles Frédéric Girard**, nado o 8 de marzo de 1822 en Mulhouse, Alto Rin, Alsacia (Francia) e finado o 29 de xaneiro de 1895 en Neuilly-sur-Seine, Altos do Sena, Illa de Francia, foi un médico e zoólogo estadounidense de orixe francesa.

## Traxectoria: unha vida entra Francia e Norteamérica 
### Estudos 
Girard estudou en Neuchâtel (Suíza), onde foi alumno do zoólogo Louis Agassiz.

### Primeira estancia nos Estados Unidos 
En 1847 convértese en su asistente na Universidade Harvard.

Tres anos máis tarde, Spencer Fullerton Baird ofrécelle un posto no Museo de Historia Natural para traballar nas coleccións de réptiles e peixes dos Estados Unidos de América, coleccións en rápido aumento grazas ao envío gobernamental de misións de exploración ao Oeste americano. Girard traballa neste museo durante dez anos, publicando numerosos artigos, a maioría en colaboración con Baird.

En 1854 Girard faise cidadán estadounidense. En 1856 obtén o grao de doutor en Medicina na Universidade de Georgetown de Washington, D.C..

### Primeira volta a Francia 
En 1859 retorna a Francia. Dous anos máis tarde, é galardoado co Premio Cuvier, outorgado polo Instituto de Francia polo seu traballo sobre os réptiles e peixes de América do Norte.

### Retorno a América 
Durante a Guerra de Secesión, Girard únese como cirurxián ao exército confederado.

### Regreso definitivo a Francia 
Despois desta guerra, instálase en Francia, onde exerce a medicina.

Durante a Guerra franco-prusiana de 1870 serviu como médico militar no exército francés, e realizou importantes investigacións sobre a febre tifoide.

Retirouse en 1888 aínda que continou publicando artigos de historia natural.

En 1891 retírase definitivamente do mundo académico, pasando o resto da súa vida en Neuilly-sur-Seine.

## Obra 
A súa obra científica reúne 81 títulos, a metade sobre peixes, unha trintena sobre réptiles e anfibios e o resto sobre invertebrados.

### Obra destacada 
Entre a súa obra destaca o seu traballo de 1854 "Observations upon a collection of fishes made on the Pacific coast of the United States, by Lieut. W. P. Trowbridge, U. S. A., for the museum of the Smithsonian Institution". *Proc. Acad. Nat. Sci. Phila.*, **vol. 7**: 142–156.

## Abreviatura 
A abreviatura **Girard** emprégase para recoiñecer a  como autoridade na descrición e taxonomía en zooloxía.

## Véxase tamén 
### Ligazóns externas 
* Biografía en Spencer Baird and Ichthyology at the Smithsonian